最近知道銅鑼灣開左間茶湯會，次次都飲天仁，今日就試新野啦！諗左一輪，最後都係試最basic ge珍珠奶茶，店員好體貼，落單時會問你想用奶粉定鮮奶沖，我地兩杯都叫左鮮奶，又會問想茶味濃d定清香d，珍珠仲可以免費升級做銀玉。落左單之後發現愈黎愈多人，但店鋪只有兩個人，一位負責收銀，一位負責沖飲品。等左十分鐘，有得飲啦，我個杯要左清香，微糖，微冰，鮮奶味較重，銀玉比細粒珍珠更細，好有'趙頭' 。順帶一提，如果揀奶粉，價錢會平六蚊。